

**Comisia pentru Privatizare și Administrarea**

**Activelor Statului**

**PROCES VERBAL**

**al şedinţei Comisiei din data de 12.02.2013**

Comisia pentru privatizare şi administrarea activelor statului, condusă de domnul senator Mircea Banias, şi-a desfăşurat lucrările în ziua de 12.02.2013. Preşedintele Comisiei a constatat că există cvorum pentru începerea şedinţei.

Membrii Comisiei au aprobat următoarea ordine de zi:

1. Invitatie adresada domnului Nicolae Havrileț, Președintele Autorității Naţionale de Reglementare în domeniul Energiei.
2. Diverse.

La lucrarile comisiei a participat domnul Nicolae Havrileț, Președintele Autorității Naţionale de Reglementare în domeniul Energiei, care a precizat că, Autoritatea Naţională de Reglementare în domeniul Energiei (ANRE) are rolul de a reglementa, monitoriza şi controla funcţionarea sectorului energiei şi pieţelor energiei electrice şi gazelor naturale în condiţii de concurenţă, transparenţă, eficienţă şi protecţie a consumatorilor, precum şi de a implementa şi monitoriza măsurile de eficienţă energetică la nivel naţional şi de a promova utilizarea la consumatorii finali a surselor regenerabile de energie.

De asemenea, domnul președinte Nicolae Havrileț a menționat că ANRE este o instituţie publică autonomă de interes naţional, cu personalitate juridică, în subordinea Parlamentului, care îşi desfăşuară activitatea în baza competenţelor stabilite de: Legea nr.13/2007 privind energia electrică cu modificările şi completările ulterioare, de Legea gazelor nr. 351/2004, cu modificările şi completările ulterioare, a Ordonanţei Guvernului nr. 22/2008 privind eficienţa energetică şi promovarea la consumatorii finali a surselor regenerabile de energie, precum şi a Regulamentului de organizare şi funcţionare, aprobat prin Hotărârea de Guvern nr. 1428 / 2009.

La solicitarea domnului Mircea Banias, președintele Comisiei pentru Privatizare, domnul președinte Nicolae Havrileț a prezentat agenta de lucru a ANRE pentru anul 2013.

**PREȘEDINTE, SECRETAR,**

**Mircea Banias Valentin Calcan**